РЕПУБЛИКА БЪЛГАРИЯ
В И С Ш    С Ъ Д Е Б Е Н    С Ъ В Е Т

П Р О Т О К О Л   № 27

от заседание на комисия ”Управление на собствеността”
към Пленума на Висшия съдебен съвет, проведено на 20.08.2018 г.

Днес, 20.08.2018 г., понеделник, от 11,00 ч., в сградата на Висшия съдебен съвет, ул. „Екзарх Йосиф” № 12, се проведе заседание на комисия „Управление на собствеността” към Пленума на Висшия съдебен съвет, в състав съгласно решение на Пленума на ВСС по протокол № 19/05.07.2018 г., т. 67 :
                                                        
                                              ЗАМ.-ПРЕДСЕДАТЕЛ:  Стефан Гроздев
						  ЧЛЕНОВЕ: Пламена Цветанова
                                                                                      Огнян Дамянов
								 Боян Новански

	ОТСЪСТВАТ: Евгени Диков, Олга Керелска.

От администрацията на ВСС присъстват: инж. Димитър Шиклев – главен експерт в отдел „Инвестиции и строителство”  в дирекция „Управление на собствеността на съдебната власт” и Анжела Цветанова – старши експерт - юрист в дирекция „Управление на собствеността на съдебната власт”.

І. Инвестиционна дейност:

1. ОТНОСНО: Актуализирана прогноза за ангажименти за капиталови разходи за периода 2019 – 2021 година на съдебната власт, във връзка с Решение по т. 30.1. от Протокол № 26/01.08.2018 г. на Комисия „Бюджет и финанси” към Пленума на ВСС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

1.1. ПРИЕМА актуализирана бюджетна прогноза за финансови средства за капиталови разходи за периода 2019 – 2021 г. на органите на съдебната власт, съгласно приложенията, които са неразделна част от решението.

1.2. ИЗПРАЩА решението по т. 1 от настоящия протокол ведно с преписката в нейната цялост, на дирекция „Бюджет и финанси”, по компетентност.

2. ОТНОСНО: Писмо от председателя на Районен съд гр. Провадия с вх. № ВСС-5358/09.08.2018 г. с предложение от страна на Община Провадия за подписване на Споразумение за партньорство с цел кандидатстване в процедура за подбор на проектни предложения по приоритетна ос 2: „Подкрепа за енергийна ефективност в опорни центрове в периферните райони по Оперативна програма „Региони в растеж” № 2014 – 2020 г.

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 19/05.07.2018 год., т. 67 
на Пленума на Висшия съдебен съвет
Р  Е  Ш  И:

2.1. УПЪЛНОМОЩАВА Представляващия Висшия съдебен съвет да подпише Споразумение за партньорство  с цел кандидатстване в процедура за подбор на проектни предложения по приоритетна ос 2: “Подкрепа за енергийна ефективност в опорни центрове в периферните райони“ по Оперативна програма „Региони в растеж“ 2014-2020 год. с Община Провадия за саниране на сградата на Съдебна палата гр. Провадия, находяща се на ул.“Ал. Стамболийски“ № 23.

3. ОТНОСНО: Организиране и провеждане на открита процедура за възлагане на обществена поръчка за проектиране и строителство с предмет: „Проектиране, основен ремонт и преустройство на част от имот публична държавна собственост, находящ се на бул. „Александър Стамболийски“ № 82, за нуждите на специализираните органи на съдебната власт – съд и прокуратура.“

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

3.1. ПРИЕМА да бъде организирана проведена и възложена обществена поръчка „Проектиране, основен ремонт и преустройство на част от имот публична държавна собственост, находящ се бул. „Александър Стамболийски“ № 82, за нуждите на специализираните органи на съдебната власт – съд и прокуратура“

3.2. УПЪЛНОМОЩАВА представляващия Висшия съдебен съвет да организира и проведе обществена поръчка по реда на чл. 18, ал. 1, т. 1 от ЗОП с предмет: „Проектиране, основен ремонт и преустройство на част от имот публична държавна собственост, находящ се бул. „Александър Стамболийски“ № 82, за нуждите на специализираните органи на съдебната власт – съд и прокуратура“, при прогнозна стойност 

6 666 666,67 лв. без ДДС или 8 000 000,00 лв. с ДДС, както и да сключи договор с определения изпълнител или да прекрати процедурата.

3.3. Изпраща решението по т. 3 от настоящия протокол на Комисия „Бюджет и финанси “, за сведение

4. ОТНОСНО: Организиране и провеждане на обществена поръчка по реда на чл. 20, ал. 4, т. 3 от ЗОП с предмет „Упражняване на строителен надзор и инвеститорски контрол на строеж: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“.

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 19/05.07.2018 год., т. 67 
на Пленума на Висшия съдебен съвет
Р  Е  Ш  И:

4.1. УПЪЛНОМОЩАВА представляващия Висшия съдебен съвет да организира и проведе обществена поръчка по реда на чл. 20, ал. 4, т. 3 от ЗОП с предмет: „Упражняване на строителен надзор и инвеститорски контрол на строеж: „Реконструкция и ремонт на аварирала пристройка и основна сграда на Съдебна палата, гр. Карлово, ул. „Димитър Събев“ № 4“, при прогнозна стойност 21 666,67 лева  без ДДС или 26 000,00 лева с ДДС, както и да сключи договор с определения изпълнител или да прекрати процедурата.

4.2. ИЗПРАЩА решението по т. 4 от настоящия протокол на Комисия „Бюджет и финанси “, за сведение

-	Инвестиционна дейност – текущи ремонти:

5. ОТНОСНО: Писмо от председателя на Апелативен съд гр. София с вх. № ВСС-8241/29.06.2018 г. с искане за отпускане на средства за обзавеждане на новопридобито помещение за деловодство /10 300 лв. с ДДС за стелажи, бюра и т.н. и 1 600 лв. с ДДС за гишетура/ на обща стойност 11 900 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

5.1. Извършването на разход за обзавеждане на новопридобито помещение за деловодство в Апелативен съд гр. София е целесъобразно. Стойността на разхода е  определена  на  10 126 лв. с ДДС за издръжка и 1 704 лв. с ДДС за придобиване на ДМА съгласно най-ниската оферта – на фирма „МЕБЛЕКС“ ЕООД. 

Мотиви: Разходът е необходим – помещението е новопридобито. Поради спецификата на обзавеждането на архиви и деловодства лимити не са въведени. Набавени са изискуемите документи.

5.2. Решението да се изпрати на комисия „Бюджет и финанси” за корекция на бюджета на Апелативен съд София.

6. ОТНОСНО: Писмо от председателя на Административен съд гр. Плевен с вх. № ВСС-7048/11.06.2018 г. с искане за отпускане на средства за авариен текущ ремонт на покрив, на стойност 29 424 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

6.1. Извършването на разход за  авариен текущ ремонт на тераса и козирка в сградата на Административен съд гр. Плевен е наложително.  Стойността на разхода е  определена  на  29 424 лв. с ДДС съгласно най-ниската оферта - на фирма „ДОМСТРОЙ-2“ ЕООД.

Мотиви: Използваемите площи – тераса и козирка над входа, са изпълнени некачествено по време на реконструкцията, и са с настилка от гранитогрес. Наклоните на тези площи са неправилно проектирани и изпълнени, отводняването е неудачно, настилката е напукана и отлепена. В момента течовете са локални, но е въпрос на време да се получат големи щети. При силен вятър е отпрана част от ламаринената обшивка, за което е сезиран застрахователя. Предложени са три оферти за генерално решаване на проблема. При посещение на място е установена необходимостта от ремонта. 

6.2. ИЗПРАЩА решението по т. 6 от настоящия протокол на Комисия „Бюджет и финанси”, за  корекция на бюджета на  Административен съд гр. Плевен.

7. ОТНОСНО: Писмо от председателя на Административен съд гр. Пловдив с вх. № ВСС-5407/09.08.2018 г. с искане за отпускане на средства за авариен текущ ремонт на втория етаж в сградата на съда, на стойност 4 592,06 лв. с ДДС. 

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

7.1. Извършването на разход за авариен текущ ремонт на втори етаж на сградата на Административен съд гр. Пловдив е наложително. Стойността на разхода е  определена  на  4 593  лв. с ДДС, съгласно най-ниската оферта – на фирма “ЕЛИСТА“ ООД.

Мотиви: Разходът се налага поради застрахователно събитие. Изготвен е констативен протокол и опис на щетите.Ремонтът предвижда изкърпване на гипсови шпакловки, грундиране, боядисване с латекс, демонтаж и монтаж на паркет на описани помещения на втори етаж от сградата на Административен съд гр. Пловдив. Приложени са изискуемите документи. 

7.2. ИЗПРАЩА решението по т. 7 от настоящия протокол на Комисия „Бюджет и финанси”, за корекция на бюджета на Административен съд гр. Пловдив.

8. ОТНОСНО: Писмо от председателя на Районен съд гр. Нова Загора с вх. № ВСС-10089/06.08.2018 г. с искане за отпускане на средства за основен ремонт – проектиране и присъединяване към газопреносната мрежа, на стойност 1 845,62 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

8.1. Извършването на капиталов разход за  основен ремонт – проектиране и присъединяване към газопреносната мрежа на Районен съд гр. Нова Загора е наложително.  Стойността на разхода съгласно фактури за извършени услуги и договор от „ОВЕРГАЗ МРЕЖИ” АД е  определена  на  1 746  лв. с ДДС.

Мотиви: Съгласно одобрения проект по част „ОВК“ за преустройство на сградата, в съществуващото котелно помещение в сутерена ще бъде монтиран отоплителен котел на природен газ. Газомерният  пункт и свързването на котелното към газопреносната мрежа не е предмет на обществената поръчка за СМР. В тази връзка проектирането и свързването към газопреносната мрежа е наложително.  
 
8.2. ИЗПРАЩА решението по т. 8 от настоящия протокол на Комисия „Бюджет и финанси”, за  корекция на бюджета на  Районен съд гр. Нова Загора.

9. ОТНОСНО: Решение на Комисия „Бюджет и финанси” към Пленума на Висшия съдебен съвет по протокол № 24/18.07.2018 г., т. 20 във връзка с писмо от председателя на Районен съд гр. Пирдоп с вх. № ВСС-842/20.06.2018 г. с искане за изключване от Инвестиционната програма на ВСС за 2018 г. за осигуряване на достъпна среда – текущ ремонт на стълбище и междуетажни площадки /8 775,61 лв. с ДДС/, както и за придобиване на ДМА – монтиране на рампа за хора с увреждания /1 200 лв. с ДДС/, на обща стойност 9 776,00 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

	9.1. Приема за целесъобразно извършването на разход за текущ ремонт  на стълбище и междуетажни площадки /8 775,61 лв. с ДДС/, както и за придобиване на ДМА - монтиране на рампа за хора с увреждания /1 200 лв. с ДДС/,  

в сградата на Районен съд Пирдоп съгласно най-ниската оферта - на фирма „ИНДСТРОЙ“ ЕООД. 

	Мотиви: Съдът бе заложен в инвестиционната програма на ВСС за 2017 г., като изготвянето на тръжна документация от фирма „БИМ Консултинг“ ЕООД , с която имахме сключен договор, и провеждането на процедурата не се осъществи. Договорът с „БИМ Консултинг“ ЕООД е прекратен. Това е единствената съдебна сграда-общинска собственост, напълно санирана с общински средства. Налага се осигуряването на достъпна среда със средства от бюджета на съдебната власт.

9.2. ИЗПРАЩА решението по т. 9 от настоящия протокол на Комисия „Бюджет и финанси”, за  корекция на бюджета на  Районен съд гр. Пирдоп

10. ОТНОСНО: Писмо от председателя на Софийски районен съд с вх. № ВСС-5580/17.05.2018 г. с искане за отпускане на средства за придобиване на НДА – закупуване на лиценз за допълнителен панел за контрол на достъпа в сградата на бул. „Ген. М. Д. Скобелев” № 23 на стойност 2 002,80 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

10.1. Извършването на разход за  придобиване на НДА - закупуване на лиценз за допълнителен панел за контрол на достъпа в сградата на Софийски районен съд  на  бул. „Ген. М. Д. Скобелев“№ 23  е необходимо. Стойността на разхода е  определена  на  2 003 лв. с ДДС.

 	Мотиви: Закупуването на лиценза ще даде възможност за самостоятелна работа с картите за достъп на служителите на СРС в сградата на бул. „Ген. М. Д. Скобелев“ № 23 и изготвяне на периодични отчети за контролното време на служителите. Офертата е една, защото става въпрос за допълнителен панел към вече изградената и все още в гаранция система за контрол на достъпа.

10.2. ИЗПРАЩА решението по т. 10 от настоящия протокол на Комисия „Бюджет и финанси”, за корекция на бюджета на Софийски районен съд.

11. ОТНОСНО: Решение на Комисия „Бюджет и финанси” към Пленума на Висшия съдебен съвет по протокол № 23/04.07.2018 г., т. 15 във връзка с писмо от председателя на Районен съд гр. Червен бряг с вх. № ВСС-2755/28.06.2018 г. с искане за отпускане на средства за авариен текущ ремонт на покрив на стойност 7 365,10 лв. с ДДС.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

11.1. Извършването на разход за  авариен текущ ремонт на покрив в сградата на Районен съд гр. Червен бряг е наложително.  Стойността на разхода съгласно най-ниската оферта е  определена  на  7 366,00 лв. с ДДС – на фирма „ХИДРОМАТ“ ЕООД.

Мотиви: Сградата е триетажна, с мазета. Втори етаж е собственост на община Червен бряг. Обектът се нуждае от ремонт на покрива. Частта на съда в сградата е 75%, а другата е собственост на Община Червен бряг, с която е договорено съвместно финансиране на ремонта, като общината ще участва с 2 000 лв.  
11.2. След възстановяването от Община Червен бряг на частта й в размер на 2 000 лв., същата да бъде преведена по сметката на ВСС.

11.3. ИЗПРАЩА решението по т. 11 от настоящия протокол на комисия „Бюджет и финанси”, за  корекция на бюджета на  Районен съд гр. Червен бряг.

ІІ. Управление на собствеността 

12. ОТНОСНО: Допълнителни споразумения /анекси/ към договори рег. № 93-00-150/17.03.2016 г. и рег. № ВСС-12167/11.09.2017 г. за предоставяне безвъзмездно и безсрочно право на управление върху имоти – общинска собственост в гр. Тервел.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

12.1. ПРЕДЛАГА на Пленума на Висшия съдебен съвет да вземе следното решение:

1. УПЪЛНОМОЩАВА представляващия Висшия съдебен съвет да сключи допълнителни споразумения /анекси/ към договори рег. № 93-00-150/17.03.2016 г. и рег. № ВСС-12167/11.09.2017 г. за безвъзмездно управление, за неопределен срок, с оглед осигуряване на Районен съд гр. Тервел и Районна прокуратура гр. Тервел безвъзмездно и безсрочно ползване на предоставените им общински сгради.
 
12.2. ВНАСЯ предложението като редовна точка в следващото редовно заседание на Пленума на Висшия съдебен съвет.

13. ОТНОСНО: Доклад от Анжела Цветанова – старши експерт – юрист в отдел „Управление на собствеността” относно предизвестие за прекратяване на наемно правоотношение.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

13.1. ОТЛАГА разглеждането на т. 13 от настоящия дневен ред, с оглед събиране на допълнителна информация.

ІІІ. Разни 

14. ОТНОСНО: Доклад от Мартин Величков – и.д. директор на дирекция „Правна” в АВСС относно Решение № 40339/06.08.2018 г., постановено по гр.д. № 66173/2016 г. по описа на Софийски районен съд, 67-ми състав, образувано по искова молба от „Ватон-1” ЕООД, гр. София.

КОМИСИЯ „УПРАВЛЕНИЕ НА СОБСТВЕНОСТТА”, 
упълномощена с решение по Протокол № 19/05.07.2018 год., т. 67 
на Пленума на Висшия съдебен съвет

Р  Е  Ш  И:

14.1. ПРИЕМА доклада на Мартин Величков - и.д. директор на дирекция „Правна” с вх. № ВСС-6462/17 от 15.08.2018 г.

14.2. ВЪЗЛАГА на отдел „Нормативна дейност и процесуално представителство”, дирекция „Правна”, Администрация на Висшия съдебен съвет, да изготви искане за допълване на Решение № 40339/06.08.2018 г., постановено по гражданско дело № 66173/2016 г., по описа на Софийски районен съд, на основание чл. 250 от ГПК, за постановяване на отхвърлителен диспозитив за неуважената част от размера на претенцията.

14.3. ИЗПРАЩА решението по т. 14 от настоящия протокол на дирекция „Правна”, АВСС.

Допълнителни точки, включени за разглеждане
в заседание на Комисия „Управление на собствеността”

15. ОТНОСНО: Писмо от председателя на Районен съд гр. Перник с вх. № ВСС-10177/07.08.2018 г. с искане за осигуряване на средства за извършване на неотложна смяна на дограма на ведомствено жилище.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

          15.1. ПРИЕМА за неотложно, необходимо и целесъобразно демонтажа на старата дървена дограма и доставка и монтаж на нова PVC дограма в апартамент находящ се в гр. Перник, ул. „Епископ Киприян“, бл. 2, ет. 9, ап. 33, предоставен за стопанисване на административния ръководител на Районен съд гр. Перник. Стойността на разхода е определена на 2 310 лв. с ДДС, съгласно най-ниската оферта, предложена от „РЕАЛ Строй Транс“ ЕООД. Средствата следва да се предвидят по параграф §10-00 „Текущ ремонт“.

Мотиви: С демонтажа на старата дървена дограма и доставка и монтаж на нова PVC дограма в апартамент находящ се в гр. Перник, ул. „Епископ Киприян“, бл. 2, ет. 9, ап. 33, ще се предотвратят последващи наводнения и щети.

15.2. ИЗПРАЩА решението по т. 15 от настоящия протокол на Комисия „Бюджет и финанси”, за корекция на бюджета на Районен съд гр. Перник.

16. ОТНОСНО: Писмо от председателя на Районен съд гр. Трън с вх. № ВСС-10247/14.08.2018 г. с искане за осигуряване на средства за изпълнение предписания по Разпореждане на Началника на РСПБЗН – гр. Трън.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

16.1. ПРИЕМА за неотложно, необходимо и целесъобразно изпълнението по Разпореждане № 7 от 25.05.2018 г. от Началника на РСПБЗН – град Трън обръщане посоката на отваряне на евакуационна врата за Съдебна зала № 1. Стойността на разхода е определена на 705,22 лв. с ДДС, съгласно най-ниската оферта,предложена от ЕТ „DEVOROV 90“. Средствата следва да се предвидят по параграф §10-00 „Текущ ремонт“.

Мотиви: Осигуряване на пожарна безопасност при евакуация от съдебна зала  №1 и в съответствие с изискванията на чл. 43, ал.1 от Наредба № Iз-1971 от 2009 г. /за строително-технически правила и норми за осигуряване на безопасност при пожар/ и на основание чл. 14, ал. 1, т. 4 от Наредба № 8121з-647 от 1 октомври 2014 г. /за правилата и нормите за пожарна безопасност при експлоатация на обектите/, е предписано обръщане посоката на отваряне на вратата на евакуационния изход от Съдебна зала №1, находяща се на втория етаж на втория етаж на Съдебна палата – Трън. Срокът за изпълнение на предписаните мероприятие е до 31.08.2018г.

16.2. ИЗПРАЩА решението по т. 16 от настоящия протокол на Комисия „Бюджет и финанси”, за корекция на бюджета на Районен съд гр. Трън.

17. ОТНОСНО: Писма рег. № ВСС-2054/09.08.2018 г. и рег. № ВСС-2054/07.08.2018 г. с приложения от областния управител на област Сливен.

КОМИСИЯ „УПРАВЛЕНИЕ НА СОБСТВЕНОСТТА” 
                                                   Р Е Ш И:

17.1. ИЗПРАЩА писмата с приложенията на областния управител на област Сливен на Комисия „Бюджет и финанси“, за действия по компетентност.

                               ЗАМЕСТНИК-ПРЕДСЕДАТЕЛ 
		          НА КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: /П/

							СТЕФАН ГРОЗДЕВ

                               ЧЛЕНОВЕ НА 
		          КОМИСИЯ „УПРАВЛЕНИЕ НА СОБСТВЕНОСТТА” 
                               КЪМ ПЛЕНУМА НА ВСС: 

1.	............../П/........................
ПЛАМЕНА ЦВЕТАНОВА

2.	.............../П/.......................
ОГНЯН ДАМЯНОВ

3.	…………/П/……………….
БОЯН НОВАНСКИ